EkBass/fiwiki-20250220-pages-articles huggingface dataset:
Jan Suchý

Jan Suchý (10. lokakuuta 1944 Havlíčkův Brod, Tšekkoslovakia – 24. elokuuta 2021) oli tšekkiläinen jääkiekkoilija. Pelipaikaltaan puolustaja, Suchya on verrattu Bobby Orriin ja tämän tapaan hallita kenttää. Hän pelasi nuorempana Holikin veljesten Jiří ja Jaroslavin kanssa. Suchy pelasi 16 kautena Tšekkoslovakian liigassa, hän teki 162 maalia 562 ottelussa, joka on puolustajapelaajan tekemä ennätys Tšekkoslovakian liigahistoriassa. Hän on voittanut liigamestaruuden seitsemän kertaa vuosina 1967–72 ja 1974. Hän oli taitava luistelija. Suchý oli joukkueen "neljäs hyökkääjä" loistavalla tekniikalla ja pelikäsityksellä. Puolustuksessa Suchy oli mestari laukauksen peittäjänä; hän ei koskaan siirtynyt laukauksen tieltä. Hän loukkaantui usein estäessään laukauksia. 562 liigaottelussa hän teki 162+221=383 tehopistettä. Suchý pelasi 160 maaottelussa Tšekkoslovakian maajoukkueessa tehden 44 maalia. Suchý oli osallisena onnettomuudessa, jossa hän syyllistyi rattijuopumukseen aiheuttaen kahden ihmisen kuoleman vuonna 1971. Hänet tuomittiin vankeuteen 18 kuukaudeksi, mutta hän vapautui aikaisemmin. == Seuraura == * Jiskra Havlíčkův Brod 1952–63 * Dukla Jihlava * Wat Stadlon (Itävalta) 1979–81 * Esv Kaufbeuren 1981–82 * Ev Landsberg 1982–83 * UEC Mödling 1983–84 == Parhaat saavutukset == *Jääkiekon olympiahopea 1968 *Kahdeksat jääkiekon maailmanmestaruuskisat (1965, 1966, 1968–71, 1973 ja 1974), neljä hopeaa ja kolme pronssia (vuoden 1968 järjestettiin olympialaisten yhteydessä) == Erikoispalkinnot == * IIHF jääkiekon maailmanmestaruuskisojen All Stars-joukkueessa vuosina 1968-1971 * ensimmäiset kaksi "Kultainen Maila"-palkintoa parhaalle eurooppalaiselle pelaajalle 1969, 1970 == Viitteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1944 syntyneet Luokka:Vuonna 2021 kuolleet
Paul Gascoigne

Paul Gascoigne (s. 27. toukokuuta 1967 Gateshead, Englanti) on englantilainen entinen jalkapalloilija. Hänen pelipaikkansa oli hyökkäävä keskikenttäpelaaja. == Ura pelaajana == Hän pelasi uransa aikana pääsarjatasolla Newcastle Unitedissa, Tottenham Hotspurissa, Italissa SS Laziossa, Middlesbrough'ssa, Evertonissa, sekä Skotlannissa Rangersissa Hän pelasi myös Englannin paidassa 57 maaottelua, joissa hän teki kymmenen maalia. Gascoigne oli mukana Englannin joukkueessa, joka pelasi Italian MM-kisoissa 1990 välierissä Länsi-Saksaa vastaan. Hän sai ottelussa varoituksen, mikä tiesi sitä, että hän olisi ollut mahdollisessa loppuottelussa pelikiellossa. Gascoigne purskahti itkuun tajuttuaan asian. Miljoonat englantilaiset näkivät tunteenpurkauksen ja Gascoigne nousi tämän ansiosta suureen kansansuosioon kotimaassaan. Gascoigne pelasi myös Englannin EM-kisoissa 1996 ja teki kisoissa yhden maalin. ===Maalit Englannin maajoukkueessa=== :Englannin maalit mainittu ensin. # Päivämäärä Pelipaikka Vastustaja Lopputulos Kilpailu 1 26.4.1989 Lontoo, Englanti 5–0 MM-kisojen 1990 karsinnat 2 25.4.1990 Lontoo, Englanti 4–2 Ystävyysottelu 3 18.11.1992 Lontoo, Englanti 4–0 MM-kisojen 1994 karsinnat 4 5 31.3.1993 İzmir, Turkki 2–0 MM-kisojen 1994 karsinnat 6 8.9.1993 Lontoo, Englanti 3–0 MM-kisojen 1994 karsinnat 7 23.5.1996 Peking, Kiina 3–0 Ystävyysottelu 8 15.6.1996 Lontoo, Englanti 2–0 EM-kisat 1996 9 1.9.1996 Chișinău, Moldova 3–0 MM-kisojen 1998 karsinnat 10 10.9.1997 Lontoo, Englanti 4–0 MM-kisojen 1998 karsinnat == Ura pelaajauran jälkeen == Peliuransa jälkeen hän on toiminut valmentajana Algarve Unitedissa Portugalissa sekä konferenssijoukkue Kettering Townissa. Jo peliuransa aikana Gascoigne tunnettiin runsaasta alkoholinkäytöstään, juhlintatavoistaan ja mielenterveysongelmistaan. Alkoholiongelmat ovat jatkuneet myös peliuran jälkeen ja joulukuussa 2008 Gascoignen poika kohautti kertomalla, että hänen isänsä on häviämässä taistelunsa alkoholia vastaan. Sir Bobby Robsonin vuonna 2009 tapahtuneen kuoleman jälkeen Gascoignen alkoholiongelma pahentui entisestään. 1990-luvun alussa Gascoigne teki myös lyhyen uran laulajana, julkaisten kaksi singleä sekä yhden albumin. Lokakuussa 2010 poliisi pidätti Gascoignen huumeiden hallussapidosta.Paul Gascoigne arrested for drugs possession == Meriitit pelaajana == * FA Cup: 1991 * Skotlannin mestaruus (2): 1996, 1997 * Skotlannin Cup: 1996 * Skotlannin Liigacup: 1996 == Diskografia == === Albumit === * === Singlet === *”Fog On The Tyne (Revisited)” (1990) *”Geordie Boys (Gazza Rap)” (1990) == Lähteet == Luokka:Englantilaiset jalkapalloilijat Luokka:Vuonna 1967 syntyneet Luokka:Elävät henkilöt
Francesco Totti

Francesco Totti (s. 27. syyskuuta 1976 Rooma) on uransa päättänyt italialainen jalkapalloilija. Hyökkääjänä ja hyökkäävänä keskikenttäpelaajana pelannut Totti edusti Italian pääsarjassa pelaavaa Romaa koko uransa ajan ja oli myös joukkueensa kapteeni. == Seurajoukkueura == Totti on Roman kasvatti. Seuran edustusjoukkueessa hän debytoi vuonna 1993. Totti nousi Romassa todellisen seuraikonin asemaan. Hän on seuran historian eniten virallisia otteluita pelannut ja eniten maaleja tehnyt pelaaja. Totti johdatti Roman Italian- mestaruuteen vuonna 2001. Hän saavutti seurassa myös kaksi Italian cupin ja Italian supercupin voittoa. Totti voitti Serie A:n maalikuninkuuden vuonna 2007 tehtyään 26 maalia. Hänet palkittiin tuolloin myös Euroopan Kultaisella kengällä. Totti lopetti uransa kauden 2017 päätteeksi.Tottin uralle upea päätös - AS Roma nappasi tärkeän voiton huimassa trillerissä iltalehti.fi 28.5.2017 Viitattu 29.5.2017 == Maajoukkueura == Italian maajoukkueessa Totti pelasi 58 ottelua ja teki niissä yhdeksän maalia vuosina 1998–2006. Hän edusti Italiaa MM-kilpailuissa vuosina 2002 ja 2006 sekä EM-kilpailuissa vuosina 2000 ja 2004. Totti saavutti Italian riveissä MM-kultaa vuonna 2006 ja EM-hopeaa vuonna 2000. Hän voitti lisäksi alle 21-vuotiaiden EM-kultaa vuonna 1996. == Yksityiselämä == Totti oli naimisissa entisen lapsitähti Ilary Blasin kanssa vuosina 2005–2022 ja heillä on kolme lasta. Pari erosi koska Tottilla oli salasuhde Noemi Bocchiin, jonka kanssa hän nykyään seurustelee (joulukuu 2023). Ilari Blasin (ja osittain myös Tottin) elämästä on tehty Netflixiin dokumenttielokuva Unica, joka julkaistiin joulukuussa 2023. == Saavutukset == Seurajoukkueessa *Italian-mestaruus: 2001 *Italian cup: 2007, 2008 *Italian supercup: 2001, 2007 Maajoukkueessa *MM-kulta: 2006 *EM-hopea: 2000 *Alle 21-vuotiaiden EM-kulta: 1996 Henkilökohtaiset *Serie A:n paras maalintekijä: 2007 (26 maalia) *Euroopan Kultainen kenkä: 2007 *Serie A:n paras pelaaja: 2000, 2003 *Serie A:n paras italialainen pelaaja: 2000, 2001, 2003, 2004, 2007 *Serie A:n paras nuori pelaaja: 1999 == Muuta == *Totti on naimisissa Ilary Blasin kanssa. Heillä on poika Cristian. *Totti on UNICEFin hyvän tahdon lähettiläs. *Totti valittiin jalkapallolegenda Pelen Fifa 100 listalle. == Lähteet == == Aiheesta muualla == *Totti Roman sivustolla Luokka:Italialaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1976 syntyneet Luokka:Elävät henkilöt Luokka:Seulonnan keskeiset artikkelit
Ján Starší

Ján Starší (17. lokakuuta 1933 Sokolče, Tšekkoslovakia – 13. huhtikuuta 2019https://www.is.fi/jaakiekko/art-2000006074551.html) oli slovakialainen jääkiekkoilija ja jääkiekkovalmentaja. Hän pelasi jääkiekkoseuroissa Slovan Bratislava ja Sparta Praha. == Saavutukset pelaajana == * Jääkiekon MM-hopea 1961, MM-pronssia 1959, 1963 * Euroopan mestaruus 1961 Maaotteluissa 73 ottelua, joissa hän teki 29 maalia. == Saavutukset valmentajana == * jääkiekon olympiahopea 1976 * kaksi jääkiekon maailmanmestaruutta 1976, 1977 * neljä MM- hopeaa 1974-75, 1978-79 * MM-pronssi 1987 * Canada Cup finalisti 1976 Tšekkoslovakian jääkiekkomaajoukkueen valmentajana 1973-1979, 1985-87 == Erikoispalkintoja == * IIHF Hall of Fame 1999 * Slovakian Hall of Fame 2002 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset jääkiekkovalmentajat Luokka:Vuonna 1933 syntyneet Luokka:Vuonna 2019 kuolleet
Roger Milla

Albert Roger Miller eli Roger Milla (s. 20. toukokuuta 1952 Yaoundé) on kamerunilainen entinen jalkapalloilija. Hän oli ensimmäisiä kansainväliseen kuuluisuuteen nousseita afrikkalaisia jalkapalloilijoita. FIFA valitsi Millan Afrikan vuosisadan pelaajaksi ja hän on Pelén valitsemalla 125 parhaan elossa olevan pelaajan FIFA 100 -listalla. ==Ura== Milla aloitti uransa 13-vuotiaana Doualan joukkueessa. Vuonna 1976 hän voitti liigamestaruuden Tonnerre Yaoundéssa. Vuonna 1977 hän siirtyi Ranskaan Valenciennesin joukkueeseen, mutta ei päässyt seurassa vietetyn kahden vuoden aikana edustusjoukkueeseen. Vuonna 1979 hän siirtyi AS Monacoon, mutta istui sielläkin pääosan ajasta penkillä ja kärsi loukkaantumisista. Vuonna 1980 hän voitti joukkueessa Ranskan cupin. Hän oli myös Bastian riveissä, mutta ei sielläkään onnistunut tekemään läpimurtoa, vaikka voittikin toisen kerran peräkkäin Ranskan Cup -mestaruuden. Vuonna 1984 hän siirtyi kakkosdivisioonan Saint-Étienneen, missä pelit sujuivat paremmin. Vuonna 1986 hän siirtyi Montpellier’hen ja sen jälkeen vielä Réunionille, missä voitti paikallisen mestaruuden JS Saint- Pierroisen riveissä. Ranskasta Milla palasi 1990 takaisin Kameruniin Tonnerre Yaoundéen. Hän päätti pelaajauransa pelaamalla Indonesian liigassa 1994–1996. ===Maajoukkueura=== Kamerunin maajoukkuetta Milla edusti kolmissa maailmanmestaruuskilpailuissa, joista ensimmäinen oli 1982. Se oli myös Kamerunin ensiesiintyminen MM-kisoissa. Milla pelasi kaikissa otteluissa, mutta Kamerun jäi turnauksessa alkulohkoon. Hän edusti maataan myös Los Angelesin olympialaisissa 1984 ja useissa Afrikan-mestaruuskilpailuissa, joissa hän oli mukana voittamassa mestaruutta vuosina 1984 ja 1988. Milla lopetti maajoukkueuransa ennen 1990 MM-turnausta, mutta perui lopulta päätöksensä Kamerunin presidentin pyynnöstä. Turnauksessa Kamerun eteni puolivälieriin saakka ja Milla teki neljä maalia sekä valittiin kisojen tähdistöön. Milla edusti Kamerunia vielä vuoden 1994 jalkapallon MM- kilpailuissa 42-vuotiaana ja teki maalin ottelussa Venäjää vastaan. Näin hänestä tuli MM-kisahistorian vanhin pelaaja ja vanhin maalintekijä. Milla on valittu Afrikan parhaaksi jalkapalloilijaksi vuosina 1976 ja 1990. Hän juhli maalejaan aina näyttävästi ja oli muutenkin yleisöä viihdyttävä pelaaja. == Lähteet == == Aiheesta muualla == * Roger Milla worldfootball.net-sivustolla * Millan tilastot FIFA:n turnauksissa Luokka:Kamerunilaiset jalkapalloilijat Luokka:Jalkapallon Afrikan mestarit Luokka:FIFA 100 Luokka:Vuonna 1952 syntyneet Luokka:Elävät henkilöt
TrueType

TrueType on tietokoneissa käytettävä kirjasinformaatti, jonka alkuperäinen kehittäjä on Apple. TrueType kehitettiin 1980-luvun loppupuolella Adobe Systemsin PostScript Type 1 -kirjasinten kilpailijaksi. Type 1 -kirjasinmääritys oli alun pitäen suunniteltu korkeatarkkuuksisiin painotöihin. TrueTypen etuna on kehittyneempi 'vihjeistys' (hinting), jonka avulla kirjasinten ulkonäköä ja luettavuutta voidaan parantaa matalatarkkuuksisissa ympäristöissä, kuten tietokonenäytöllä. Kirjasimista ei siis tarvitse luoda erillisiä versioita tulostukseen ja näytölle. Type 1 tuki ainoastaan staattisia vihjeitä, mutta TrueType -kirjasimissa vihjeistys tapahtuu virtuaalikoneessa ajettavan ohjelman avulla. TrueTypen kehitti alun perin Sampo Kaasila, joka työskenteli Applella vuosina 1987-1989.http://www.truetype-typography.com/truetype/sampo.htm TrueType- fontit otettiin käyttöön Applen toukokuussa 1991 julkaistussa System 7:ssä. Microsoft lisensioi vuonna 1992 TrueType-formaatin Windows 3.1:een. Sen jälkeen TrueType levisi nopeasti, ja siitä tuli yleisin näyttökäyttöön tarkoitettu kirjasinformaatti. TrueType-kirjasinten eli fonttien tiedostopääte on .ttf. Microsoft kehitteli tekniikkaa edelleen TrueType Open -nimellä, koska Apple ei suostunut lisensoimaan sen kehittyneimpiä osia, kuten ligatuurien käsittelyä. Adobe luovutti Microsoftin käyttöön Type 1 -teknologiaa ja sen perusteella TrueTypen seuraajaksi Windows-leirissä kehitetty OpenType julkaistiin 1996. Avoimen lähdekoodin ohjelmissa käytetään yleisesti alun perin David Turnerin kehittämää FreeType-kirjastoa, joka osaa hyödyntää Type 1, TrueType ja OpenType- fontteja.http://freetype.sourceforge.net/freetype2/index.html#features Aiemmin TrueTypen vihjeistysmenetelmä oli Applen patentoima, joten FreeType 1 käytti pelkästään automaattista vihjeistystä. Kyseiset patentit ovat kuitenkin umpeutuneet, joten FreeType 2 tukee täyttä TrueType -vihjeistystä. ==Lähteet== == Aiheesta muualla == * TrueType-määritys (Apple) * Microsoft OpenType- määritys Luokka:Apple Luokka:Typografia
Verikosto

Verikosto () on loukkausten kostamista loukkaajan koko suvulle. Keskitetyn oikeusjärjestelmän kehittyminen poisti verikoston, mutta sitä esiintyy edelleen. Verikosto korvaa paimentolaiskulttuureista puuttuvan keskitetyn valtiokoneiston tarjoaman avun. Tällaisessa tilanteessa jokainen joutuu puolustamaan itseään, jolloin vastaväkivallan uhka toimii tehokkaana suojautumiskeinona. Suomessa verikostoa esiintyy edelleen romanien keskuudessa. Verikosto hylättiin jo noin 700-luvulla eaa. arkaaisen ajan Kreikassa. Sen tilalle otettiin kaupunkivaltion asukkaiden yhdessä organisoimat vastatoimet murhaajaa vastaan: murhaajasta tehtiin saastunut eli henkipatto. Verikosto oli tosin Kreikassa koskenut vain aatelissukujen keskinäisiä suhteita (surmatun suvun velvollisuutena oli surmata verityön tekijä), mutta tästä seurasi helposti tuhoisa veritöiden kierre. Murhaa tarkoittavan authentēs-sanan merkityksen muuttuminen osoittaa muutoksen: alun alkaen se tarkoitti oman sukulaisensa murhannutta ja vähitellen myös suvun ulkopuolista, jonka teon vastenmielisyyttä korostettiin tällä tunnepitoisella sanalla. Lopulta sana tarkoitti kenet tahansa murhannutta. Murhaa alettiin pitää rikoksena koko yhteisöä vastaan, ei pelkästään uhrin sukulaisille kuuluvana asiana. Solonin aikana säädettiin kirjoitettu laki, johon rikokset ja rangaistukset oli kirjattu. == Katso myös == * Germaaninen laki * Kunniamurha * Kunniaväkivalta == Lähteet == Luokka:Väkivaltarikokset Luokka:Kriminologia
Risto Kaskilahti

Risto Pekka Kaskilahti (s. 29. tammikuuta 1963 Viitasaari)Kuka kukin on 2007, Otava 2006 on suomalainen näyttelijä. Helsingin kaupunginteatterissa vuodesta 2001 työskennellyt Kaskilahti esiintyi Se on siinä -urheilutietovisailun vakiokilpailijana (Jäsen R), ja hän myös käsikirjoitti ohjelmaa. Hän on esiintynyt lisäksi eräissä elokuvissa ja televisiosarjoissa. Vuonna 2005 Kaskilahti sai toisen Telvis-palkintonsa. Hän on harjoitellut hiihtoa maajoukkueen mukana osana Elixir-televisio-ohjelmaa. Hän on ollut Nelosen sääpoika. Kaskilahti on esiintynyt lukuisissa näytelmissä, muun muassa Viivi ja Wagner (Helsingin kaupunginteatteri), Viulunsoittaja katolla (Samppalinnan kesäteatteri), Kaunotar ja Hirviö (Helsingin kaupunginteatteri), Väärennetty morsian (Helsingin kaupunginteatteri). Kaskilahti osallistui Tanssii tähtien kanssa -ohjelman 7. tuotantokaudelle syksyllä 2012 tanssiparinaan tanssinopettaja Susa Matson. He putosivat 6. pudotuksessa 11. marraskuuta 2012. Risto Kaskilahti on naimisissa näyttelijä Sari Puumalaisen kanssa. Heillä on kaksi tytärtä, Saara ja Siiri. == Filmografia == === Elokuvat === Vuosi Elokuva / TV-elokuva / Lyhytelokuva Rooli 1986 Lumikuningatar rosvoääni 1988 Yötyö poika 1990 Porttikielto taivaaseen poliisi 1991 Rölli – hirmuisia kertomuksia Reima Seesteinen 1993 Chaplinesque Kun piru tuli polkupyörällä sepän tölliin ja sepän vaimo sai uuden nenän porvari 1996 Aatamin poika Timonen 1997 Mafia ja minä Jäänmurtaja jäähallin kuuluttaja Siivoton juttu toimittaja Palava rakkaus ylioppilas Blan 1998 Hämähäkkihuijaus Johtaja Uuno Turhapuro – pisnismies Alkon myyjä 1999 Satumaa - Unto Monosen elämä ja tangot Unto Mononen 2000 Lakeuden kutsu Reino Rantalahti Hylätyt talot, autiot pihat luutnantti Rydman Hurmaava joukkoitsemurha bussikuski 2001 Klassikko Esko Kummola 2003 Sibelius Wettenhovi-Aspa 2006 Saippuaprinssi miksaaja 2007 Raja 1918 Alex Muranen 2008 Blackout Risto Vierikko 2011 Risto Ripa Takalinjan Takana Saksalaisupseeri 2012 Vares – Uhkapelimerkki Timo Petterson ===Televisiosarjat=== Vuosi Televisiosarja Rooli 1989 Seitsemän veljestä Toukolainen 1991 Pakanamaan kartta musiikkitarkkailija 1993 Joulukalenteri poliisi Rillirousku Hobitit Milo Onkaloinen Tuntemattomalle jumalalle hovimestari 1993–1994 Viimeiset siemenperunat Kuupakka 1995 Ottaako sydämestä? 1996 Ilman kavaluutta nakinmyyjä Peltiheikit Kepa 1998 Konstan koukkuja 1997–1998 Ihmeidentekijät Keijo Kolehmainen 2000 Kylmäverisesti sinun Parhaat vuodet Keijo Kolehmainen 2001 Seitsemän Vesa Salakari 2003 Kansankynttilät Yves Wuolle 2004–2005 Saunavuoro monia rooleja 2005 Tahdon asia bionentalainen 2009 Kolmen kopla 2017 Kolmistaan Jalmari 2019 Roba riitelevä mies 2022–2023 Kummeli esittää: Kontio & Parmas Keijo-Sinikka Kahvipannu-Varsiselleri === Dubbaukset === ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1963 syntyneet Luokka:Elävät henkilöt
Tuomio & Kone

Tuomio & Kone on espoolainen hiphop-duo Olarista. Miehet tunnetaan myös nimillä Legis ja Konan, sekä Melaveikot -yhtyeen singlellä muun muassa nimillä Burt Pakarat ja Antti Deodor. ==Taustaa== Ensi kerran duoa kuultiin vuonna 2000 ilmestyneellä Kehäketun & Setä Koposen EP:llä, jossa Tuomio ja Kone vierailivat useammalla kappaleella. Vuonna 2003 ilmestyi kaksikon ensimmäinen, jo loppuunmyyty omakustannelevy Tuomio & Kone, joka nousi underground -klassikoksi. Albumin nykyinen myyntihinta on usein moninkertainen alkuperäiseen nähden. Samana vuonna ilmestyi Kehäketun kanssa Melaveikot- nimellä tehty single "Vehkeet levällään/Pepputemppu". Tuomio ja Kone muodostavat yhdessä Setä Koposen kanssa Reilukerho-nimisen kokoonpanon. Reilukerhon esikoisalbumi ilmestyi kesällä 2007. Tuomio & Kone julkaisivat 3rd Rail Musicin kautta albumin "Rokkaa", useiden vuosien tauon jälkeen. He julkaisevat myös vuoden 2020 helmikuussa albumin Hyvät kannet hukkaan. == Diskografia == ===Albumit=== *Tuomio & Kone (2003) *Rokkaa (2015) *Hyvät kannet hukkaan (2020) ===Melaveikot=== *Vehkeet levällään/Pepputemppu (2003) == Lähteet == ==Aiheesta muualla== * Luokka:Suomalaiset hip hop -yhtyeet Luokka:Suomalaiset duot
Albacete

Albacete on samannimisen maakunnan pääkaupunki Kastilia-La Manchan itsehallintoalueella kaakkoisessa Espanjassa. Vuonna 2015 kaupungissa oli noin 170 000 asukastaInstituto Nacional de Estadística, ja se on täten väkiluvultaan itsehallintoalueen suurin kaupunki. Kaupungin nykyinen nimi tulee sen vanhasta arabiankielisestä, tasankoa tarkoittavasta nimestä al- Basit, jonka sille antoivat maurit. Espanjan sisällissodan aikana Albacetessä sijaitsi niin sanottujen Kansainvälisten prikaatien tukikohta. Albaceten nähtävyyksiin kuuluu muun muassa 1500-luvun alun barokkityylinen San Juan Bautistan katedraali. Katedraalissa on tehty muutostöitä, jotka on saatettu loppuun viime vuosina. Albaceten maakuntamuseossa (Museo de Albacete tai Museo Arqueológico de Albacete) on kolme osastoa: arkeologinen, taide ja etnologinen.http://www.spain.info/en/que-quieres/ciudades-pueblos/otros- destinos/albacete.html Kaupunki on tunnettu myös teräaseteollisuudestaan. Albacetessa valmistetaan Airbus- helikoptereita.http://www.airbusgroup.com/int/en/news- media/media~item=846df4ed-b6e2-491b-b35d-4135ed457d1c~.html Kaupungista on kotoisin vuonna 1940 perustettu jalkapalloseura Albacete Balompié, joka pelaa Espanjan toiseksi korkeimmalla tasolla Segunda Divisiónissa. Seuran kotistadionina toimii 17 300-paikkainen Estadio Carlos Belmonte. ==Kuvia== Pasaje de Lodares 07.JPG|Pasaje de Lodares on kauppakäytävä 1900-luvun alusta. Posada del Rosario (Albacete).JPG|Posada del Rosario on La Manchan alueelle tyypillinen talo (1500-luku). Fuente larga Parque Abelardo Sánchez.JPG|Parque Abelardo Sánchez ALBACETE 1 090.JPG|Plaza de Gabriel Lodares Entrada árboles.jpg|Museo de Albacete == Lähteet == *http://www.spain.info/en/que- quieres/ciudades-pueblos/otros-destinos/albacete.html === Viitteet === == Aiheesta muualla == * Ayuntamiento de Albacete * SPAIN.INFO * Albacete Balompié * Google Local Luokka:Kastilia-La Manchan kaupungit Luokka:Albaceten kunnat
Kitosaani

Kitosaani on biopolymeeri, jota tuotetaan deasetyloimalla äyriäisten kuoresta saatavaa kitiiniä. Kitosaani liukenee happamiin vesiliuoksiin. Kitosaanista ja sen johdoksista on kehitteillä apuaineita lääke- ja elintarviketeollisuuteen. Kitosaanin merkittävä biologinen ominaisuus on myös sen antimikrobinen vaikutus. Kitosaania käytetään kotiviinin kirkastusaineenahttp://www.kotiviini.fi/fi/Viinikemikaalit.php. Luettu 26.4.2012. . Kitosaanin väitetään toimivan suolistossa rasvasiepparina, joka sitoo itseensä rasvaa. Vaikutus painoon on kuitenkin tutkimusten mukaan lumelääkkeen luokkaa. Kitosaanin avulla uskotaan voitavan korjata myös autojen naarmuja. http://fi.yle.mobi/uutiset/ulkomaat/ns-yduu-3-610403 Kitosaanin kemiallinen kaava on (C6H11O4N)n ja CAS-numero 9012-76-4. == Lähteet == == Aiheesta muualla == *Henna Siltavirta: Kitosaani ja sen käyttö lääketieteellisissä sovellutuksissa, Oulun yliopisto, Pro gradu tutkielma, Kemian tutkinto-ohjelma, 2017 (pdf) *PubChem: Chitosan *Human Metabolome Database: Chitosan *Food Component Database (FooDB): Chitosan *ChemBlink: Chitosan Luokka:Polysakkaridit
Valeri Minkenen

Valeri Minkenen (s. 9. huhtikuuta 1989 Leningrad, Venäjän SFNT, Neuvostoliitto) on suomalainen jalkapalloilija, joka edustaa Kakkosessa pelaavaa Klubi 04:sta. Hän on pelipaikaltaan keskikenttäpelaaja. Minkenen on syntyjään inkeriläisten jälkeläisiä, joille 1990-luvun alussa annettiin mahdollisuus muuttaa Suomeen ja saada Suomen kansalaisuus. Suomen pääsarjatasolla Minkenen on edustanut AC Oulua, jossa hän oli lainasopimuksella kasvattajaseurastaan Helsingin Jalkapalloklubista kaudella 2007, sekä kahdella seuraavalla kaudella, 2008 ja 2009, Valkeakosken Hakaa. Kaudeksi 2010 Minkenen siirtyi Viroon pääsarjajoukkue FC Floraan, jossa voitti Viron mestaruuden 2010 ja 2011 sekä pronssia 2012., Kaikkiaan hän pelasi Viron pääsarjassa, Meisterliigassa, 96 ottelua ja teki 25 maalia. Minkesen lähtöön oli syynä Floran talousvaikeudet. Vahvana vaihtoehtona syksyllä 2012 oli Itävallan toiseksi korkein sarjataso. Suomeen palattuaan keväällä 2013 Minkenen siirtyi Ykkösessä pelanneen FC KooTeePeen riveihin. Seuraavalla kaudella hän jatkoi Veikkausliigassa, kun siirtyi Myllykosken Pallon riveihin. Syksyllä 2014 hän siirtyi edelleen talousvaikeuksiin ajatuneesta MyPasta Ykkösessä nousua tavoittelevaan FC KTP:hen. FC KTP onnistuikin nousussa, ja näin Minkenen pelasi Veikkausliigaa kaudella 2015 FC KTPssä ja edelleen sen pudottua Ykköseen. Kaikkiaan Minkenen on pelannut Veikkausliigassa yhteensä 77 ottelua ja tehnyt viisi maalia. Kaudella 2017 Minkenen palasi takaisin kasvattajaseuraansa eli HJK:n Kakkosessa pelanneeseen farmijoukkueeseen Klubi 04:een. Kausi oli onnistunut, sillä seura nousi Ykköseen, ja Minkesellä oli merkittävä rooli joukkueen menestyksessä. Hän on pelannut Suomen nuorten maajoukkueissa ja on toiminut alle 17-vuotiaiden maajoukkueen kapteenina. ==Katso myös== *Luettelo AC Oulussa pelanneista jalkapalloilijoista ==Lähteet== ==Aiheesta muualla== * Minkenen soccerpunterin sivustolla Luokka:Suomalaiset jalkapalloilijat Luokka:Vuonna 1989 syntyneet Luokka:Inkeriläiset henkilöt Luokka:Elävät henkilöt
Françoise Mbango Etone

Françoise Mbango Etone (s. 14. huhtikuuta 1976 Yaounde) on kamerunilaissyntyinen kolmiloikkaaja ja pituushyppääjä sekä kaksinkertainen olympiavoittaja. Urallaan hän on edustanut Kamerunia ja vuodesta 2010 lähtien Ranskaa. Mbango voitti kolmiloikan olympiakultaa Ateenassa 2004 hyppäämällä toisella kierroksella uuden Afrikan ennätyksen 15,30 parantaen samalla omaa ennätystään 25 sentillä. Hän hyppäsi saman tuloksen viimeisellä kierroksella ja kaikkiaan viisi kertaa yli 15 metrin. Ennen Ateenaa Françoise Mbango Etone oli voittanut kultaa Afrikan kisojen kolmiloikassa 1999 sekä Afrikan- mestaruuden pituushypyssä ja kolmiloikassa Radésissa 2002. Afrikan- mestaruuskilpailuissa hän oli saanut kolmiloikassa lisäksi pronssia 1996 sekä hopeaa 1998 ja 2000. Hän oli saavuttanut useita muitakin arvokisahopeamitaleja: kolmiloikassa vuosina 1998 ja 2002 Kansainyhteisön kisoissa, 2001 MM-kisoissa, 2003 MM-kisoissa ja 2003 yleisurheilun sisäratojen MM-kilpailuissa sekä pituushypyssä Afrikan kisoissa 1999. Lisäksi hän voitti kolmiloikkakilpailun maailmancupissa 2002 ja oli kolmas GP-finaalissa 2001. IAAF:n yleisurheilufinaalissa vuonna 2003 hän oli kolmas, mutta voitti seuraavana vuonna. Sydneyn olympialaisissa 2000 hän oli kolmiloikassa kymmenes ja Budapestin sisäratojen MM-kilpailuissa 2004 kuudes. Françoise Mbango Etone on ensimmäinen kamerunilainen yleisurheilija, joka on voittanut mitalin Kansainyhteisön kisoissa, MM-kisoissa ja olympialaisissa. Syyskuussa 2007 Kamerunin yleisurheiluliitto asetti Mbango Etonen määräämättömäksi ajaksi kilpailukieltoon, koska hän ei osallistunut Afrikan mestaruuskilpailuihin heinäkuussa 2007. Hän palasi kilpakentille vuonna 2008 ja voitti Afrikan- mestaruuden kolmiloikassa. Hän pääsi myös puolustamaan olympiakultaansa Pekingiin. Mbango Etone voittikin kultaa uudella olympiaennätystuloksella 15,39. Hopeamitalisti Tatjana Lebedeva hävisi kamerunilaiselle seitsemän senttimetriä. Vuonna 2010 Mbango Etone sai Ranskan kansalaisuuden. Huhtikuusta 2012 lähtien hän on saanut edustaa Ranskaa arvokilpailuissa. == Lähteet == * === Viitteet === == Aiheesta muualla == * Luokka:Kamerunilaiset kolmiloikkaajat Luokka:Kamerunilaiset olympiavoittajat Luokka:Kamerunilaiset pituushyppääjät Luokka:Ranskalaiset kolmiloikkaajat Luokka:Vuonna 1976 syntyneet Luokka:Elävät henkilöt
Salcomp

Salcomp Oyj on suomalainen elektroniikkayritys ja maailman suurin matkapuhelinten laturien valmistaja.Ismo Virta: Suomen suurimmat yritykset: Salcomp kasvoi hurjasti, Talouselämä 20/2014, sivu 38–39. Yhtiön pääkonttori ja osa tuotekehitystoiminnoista sijaitsevat Salossa, mutta tuotanto sijaitsee kokonaisuudessaan Kiinassa, Brasiliassa ja Intiassa. Salcompilla on lisäksi tuotekehitystä ja toimistoja Yhdysvalloissa, Brasiliassa, Taiwanissa, Etelä- Koreassa, Hongkongissa sekä Japanissa. Yhtiön liikevaihto oli tilivuonna 2017 noin 620 miljoonaa euroa ja henkilöstöä sillä oli noin 16 000. Yrityksen omistivat kokonaisuudessaan ruotsalainen sijoitusyhtiö Nordstjernan sekä ruotsalainen eläkerahasto AP6. Kesäkuussa 2019 Salcomp myytiin kiinalaiselle komponenttivalmistaja Lingyi iTechille 88 miljoonan euron hintaan. == Historia == Salcompin juuret ovat Uuteenkaupunkiin vuonna 1973 perustetussa tv- komponenttitehtaassa, Salcomp Oy:ssä. Salcomp oli perustettaessa Saloran tytäryhtiö. Ensimmäisenä toimitusjohtajana toimi Saloran tekninen johtaja, teollisuusneuvos H. Olavi Laakso. Yhtiön varsinaisen liiketoiminnan historian katsotaan alkaneen aluepoliittisten tukien vuoksi vuonna 1975 Kemijärvelle perustetusta televisio-viritintehtaasta. Virtalähteiden valmistuksen Salcomp aloitti vuonna 1982. Nokian ostettua Saloran virtalähteiden merkitys yrityksessä kasvoi, kunnes vuonna 1995 Salcomp alkoi keskittyä vain latureiden valmistukseen. Nokia omisti Salcompin vuodesta 1983 vuoteen 1999. Yritys oli maailman johtavia hakkuriteholähteiden valmistajia. Matkapuhelinten virrankulutuksen pienetessä puhelinten latureissa siirryttiin halvempiin rautasydänmuuntajiin, jonka seurauksena Salcompkin joutui sopeutumaan muutoksiin markkinoilla. Yritys tuli laajemmin tunnetuksi irtisanomisuutisointien myötä sen lopetettua vuonna 2004 Kemijärven tehtaansa ja siirrettyään tuotantonsa Kiinaan. Vuoden 2006 maaliskuussa yhtiö listautui Helsingin Pörssiin ja kotipaikaksi tuli Salo. Vuoden 2011 maaliskuussa ruotsalaisen sijoitusyhtiö Nordstjernanin omistusosuus nousi yli 90 prosentin ja Nordstjernan ilmoitti vetävänsä Salcompin pois Helsingin pörssistä.http://www.digitoday.fi/bisnes/2011/03/09/salcomp-jattaa-helsingin- porssin/20113343/66 Vuosina 2016 ja 2017 Salcomp avasi kaksi uutta tehdasta Intiaan sekä yhden uuden tehtaan Guigangiin, Kiinaan. == Lähteet == * Helsingin Sanomat International Edition 25.11.2003 ===Viitteet=== == Aiheesta muualla == * Yhtiön verkkosivut Luokka: entiset suomalaiset pörssiyhtiöt Luokka:Suomalaiset elektroniikkayhtiöt
Nevan piiri

Nevan piiri () on yksi Pietarin 18 hallintopiiristä. Se sijaitsee kaupungin ydinkeskustan kaakkoispuolella. Neva virtaa piirin läpi kaakosta luoteeseen. Piirin pinta-ala on noin 62 neliökilometriä ja asukasluku 440 000. Nevan piirissä Jaroslavlin alueelta Koiviston öljyterminaaliin saapuva Itämeren öljyputki (BPS-1) alittaa Nevan, ja piirissä on yksi putken pumppausasemista. ==Kunnallishallintoalueet== Nevan piiri jakautuu yhdeksään kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat * Nevskaja zastava (Невская застава) - nro 49 * Ivanovski (Ивановский) - nro 50 * Obuhovo (Обухово) - nro 51 * Tuntia (Рыбацкое, Rybatskoje) - nro 52 * 53. kunnallishallintoalue (53. муниципальный округ) * 54. kunnallishallintoalue (54. муниципальный округ) * Neva (Невский) - nro 55 * Okkervil (Оккервиль) - nro 56 * Pravoberežnyi (Правобережный) - nro 57. ==Lähteet== *
Yhdistetyn maailmancup 2005–2006

Yhdistetyn maailmancupin kaudella 2005–2006 järjestettiin 21 osakilpailua. Hannu Manninen voitti cupin kolmatta kertaa peräkkäin näytöstyyliin. Hän voitti kauden aikana 12 osakilpailua, joista 7 voittoa oli peräkkäisiä. Jälkimmäinen näistä on edelleen voimassa oleva ennätys. ==Osakilpailut ja voittajat== Päivämäärä Paikka Kilpailu Voittaja Tulokset 25\. marraskuuta Kuusamo Normaalikilpailu HS142/15 km Hannu Manninen 27\. marraskuuta Kuusamo Sprintti HS142/7,5 km Mario Stecher 3\. joulukuuta Lillehammer Normaalikilpailu HS131/15 km Hannu Manninen 4\. joulukuuta Lillehammer Sprintti HS131/7,5 km Hannu Manninen 17\. joulukuuta Ramsau Yhteislähtö HS100/10 km Petter Tande 18\. joulukuuta Ramsau Sprintti HS100/7,5 km Magnus Moan 30\. joulukuuta Oberhof Normaalikilpailu HS140/15 km Hannu Manninen 3\. tammikuuta Ruhpolding Sprintti HS128/7,5 km Felix Gottwald 6\. tammikuuta Schonach Normaalikilpailu HS96/15 km Hannu Manninen 14\. tammikuuta Val di Fiemme Yhteislähtö HS134/10 km Hannu Manninen 15\. tammikuuta Val di Fiemme Sprintti HS134/7,5 km Hannu Manninen 21\. tammikuuta Harrachov Sprintti HS100/7,5 km Hannu Manninen 22\. tammikuuta Harrachov Normaalikilpailu HS100/15 km Hannu Manninen 28\. tammikuuta Seefeld Sprintti HS100/7,5 km Hannu Manninen 29\. tammikuuta Seefeld Normaalikilpailu HS100/15 km Hannu Manninen 4\. maaliskuuta Lahti Normaalikilpailu HS130/15 Km Magnus Moan 5\. maaliskuuta Lahti Sprintti HS130/7,5 km Björn Kircheisen 11\. maaliskuuta Oslo Normaalikilpailu HS128/15 km Petter Tande 12\. maaliskuuta Oslo Sprintti HS128/7,5 km Björn Kircheisen 18.-19. maaliskuuta Sapporo Yhteislähtö HS134/10 km Hannu Manninen 19\. maaliskuuta Sapporo Sprintti HS134/7,5 km Jason Lamy Chappuis == Maailmancupin kymmenen parasta == ===Kokonaiskilpailu=== Sija Urheilija Maa Pisteet 1\. Hannu Manninen 1 500 2\. Magnus Moan 961 3\. Björn Kircheisen 888 4\. Petter Tande 812 5\. Jason Lamy Chappuis 730 6\. Georg Hettich 711 7\. Felix Gottwald 708 8\. Christoph Bieler 706 9\. Mario Stecher 664 10\. Anssi Koivuranta 597 *Pistetaulukko FIS:n sivuilla ===Sprinttimaailmancup=== Sija Urheilija Maa Pisteet 1\. Hannu Manninen 624 2\. Magnus Moan 454 3\. Björn Kircheisen 450 4\. Georg Hettich 445 5\. Jason Lamy Chappuis 397 6\. Petter Tande 391 7\. Mario Stecher 364 8\. Felix Gottwald 349 9\. Christoph Bieler 279 10\. Ronny Ackermann 266 *Pistetaulukko FIS:n sivulla 2005–2006 Luokka:Vuoden 2005 urheilu Luokka:Vuoden 2006 urheilu
Mara Mäntyniemi

Martti "Mara" Mäntyniemi on Kuusamossa syntynyt suomalaisen hard rock -yhtye Zero Ninen kitaristi. Hän on soittanut Zero Ninessa koko yhtyeen uran ajan. Mäntyniemi on tehnyt myös omaa nimeään kantavan sooloalbumin, joka on julkaistu ainakin vinyylinä. Hän opettaa myös Nilon yläasteella musiikkia. Martti Mäntyniemi on myös opettanut musiikkia Kuusamon lukiossa vuonna 2022. ==Diskografia== * Mäntyniemi (1991) Kappaleet: #Tähtiin #Sinulle #Uudelleen #Sain ystävän #Aivan sekaisin #Pyydän ethän mee #Hän on mennyt pois #Kuumaa huumaa #Haaveisiin Luokka:Suomalaiset kitaristit Luokka:Suomalaiset rockmuusikot Luokka:Vuonna 1963 syntyneet Luokka:Elävät henkilöt
Selkäydin

Selkäydin () on keskushermostoon kuuluva osa, joka sijaitsee selkäydinkanavassa. Sen tehtävänä on ohjata aivoista saapuvia hermoimpulsseja kohti kohde-elimiä ja päinvastoin. Selkäydin on selkärangan sisällä kuin suojatussa putkessa. Jokaisen nikamaparin välistä lähtee hermoja selkäytimestä eri puolille kehoa. Selkäytimessä harmaa aine on sisällä ja valkea aine sen ympärillä. Selkäytimen poikkileikkauksessa harmaa aine muistuttaa perhosen siipiä. Perhosensiipikuvion etu- ja takakärkiä kutsutaan ”etusarveksi” ja ”takasarveksi”; kyseessä on pitkulaisen harmaan aineen etupylvään ja takapylvään poikkileikkaus. Harmaan aineen ympärille on järjestynyt nousevia (aistiradat) ja laskevia (liikeradat) hermoratoja valkeaksi aineeksi. Selkäytimen alaosassa on ulostamisen, virtsaamisen ja seksuaalitoimintojen säätelyalueet. == Rakenne == Selkäytimen etupylväässä on motoristen eli liikettä tuottavien neuronien soomat. Takapylväs on muodostunut sensoristen eli aistimuksia välittävien neuronien soomista, jotka ovat synaptisessa yhteydessä selkäytimen ulkopuolella sijaitseviin takajuuren tuntohermosyihin. Näiden tuntohermosyiden sooma sijaitsee puolestaan takajuuren hermosolmussa eli spinaaligangliossa. Valkean aineen hermojuosteet (radat, ) oheisessa poikkileikkauskuvassa: # pyramidiradan juosteita, a) lateraalinen, b) anteriorinen/ventraalinen # ekstrapyramidaalijärjestelmän ratoja # kosketustuntoaistin ratoja, a) fasciculus gracilis alaruumiista, b) fasciculus cuneatus yläruumiista # selkäydin-pikkuaivoradat, mm. asentoaistin ratoja, a) posteriorinen, b) anteriorinen # anterolateraalinen järjestelmä, kipuaistin ja lämpötila-aistin ratoja, a) lateraalinen spinotalaaminen rata, b) anteriorinen spinotalaaminen rata == Lähteet == * Luokka:Seulonnan keskeiset artikkelit
Maija-Riitta Ollila

Maija-Riitta Ollila (s. 9. huhtikuuta 1956 Karjala Tl) on suomalainen filosofi ja valtiotieteen tohtori. Hän on toiminut filosofian opettajana muun muassa Helsingin yliopistossa, Turun kauppakorkeakoulussa ja Aalto-yliopiston kauppakorkeakoulussa. Ollila väitteli vuonna 1993 aiheesta The ethics of rendezvous: morality, virtues and love (julk. Philosophical Society of Finland). Ollila valittiin Speaker's Forumin Vuoden Puhujaksi vuonna 2009. Ollila on naimisissa kansantaloustieteen professori Matti Tuomalan kanssa. == Teoksia == * * * * * * Kirjoittajana teoksessa: * == Lähteet == == Aiheesta muualla == * * Tuomas Savonen: Nopeasti kyhättyä kevytetiikkaa. Yliopisto 10/1997. * Puhujaprofiili Luokka:Suomalaiset filosofit Luokka:Vuonna 1956 syntyneet Luokka:Elävät henkilöt
Vetluga (joki)

Vetluga (, mariksi Вӱтла, Vütla) on Volgan sivujoki Venäjällä. Se laskee pohjoisesta Volgaan (Tšeboksaryn tekojärveen). Sen pituus on sen 889 kilometriä, ja se kulkee Marin tasavallassa, Novgorodin, Kirovin ja Kostroman alueilla. Vetluga on purjehduskelpoinen 700 kilometrin matkalla,WSOY Iso tietosanakirja 10, s. 223, WSOY 1997 ISBN 951-0-20163-4 ja lähellä sen suuta sijaitsee Kozmodemjanskin kaupunki. ==Lähteet== ==Aiheesta muualla== Luokka:Volgan vesistö Luokka:Marin tasavallan joet Luokka:Nižni Novgorodin alueen joet
Raimo Sepponen

Raimo Sepponen (s. 1. tammikuuta 1936 Kuopion mlk) on suomalainen jääkiekkomaalivahti ja -erotuomari. Sepponen pelasi SM-sarjassa maalivahtina 87 ottelua kausina 1957–1964 edustaen KalPaa, HIFK:ta ja Warkauden Urheilijoita. Hän pääsi edustamaan myös maajoukkuetta 11 kertaa. Suuremmat saavutukset Sepposella on kuitenkin erotuomarina. Hän tuomitsi 360 SM-sarjan ja -liigan peliä. Sepponen on viheltänyt myös 89 A-maaottelua. Sepponen toimi kansainvälisellä tasolla erotuomarina vuosina 1971–1982. Hän oli erotuomarina viisissä MM-kisoissa, olympialaisissa 1976 ja Kanada-cupissa 1976. Tuomariuransa jälkeen hän toimi Suomen Jääkiekkoliiton tuomarikouluttajana ja otteluvalvojana sekä IIHF:n erotuomaritarkkailijana. Sepponen on valittu Suomen Jääkiekkoleijonaksi numero 54. ==Lähteet== * *Sepposen tiedot Jääkiekkomuseon sivulla Luokka:Suomalaiset jääkiekkomaalivahdit Luokka:Suomalaiset jääkiekkotuomarit Luokka:Unto Wiitala -palkinnon voittajat Luokka:Vuonna 1936 syntyneet Luokka:Elävät henkilöt
Dirty Diamonds

Dirty Diamonds on Alice Cooperin studioalbumi vuodelta 2005. Levy on jälleen samantyylistä rockia kuin se, mitä yhtye teki uransa alkuaikoina. Levyn viimeisessä kappaleessa "Stand" on mukana rap-muusikko Xzibit. == Kappaleet == # # # # # # # # # # # # # # == Kokoonpano == * Alice Cooper – laulu, huuliharppu * Ryan Roxie – kitara * Damon Johnson – kitara * Chuck Garric – basso * Tommy Clufetos – rummut * Xzibit – Räppäys kappaleessa "Stand" == Arviot == * Allmusic: Allmusic review * Blabbermouth: 6.5/10Blabbermouth * Imperiumi: 7/10Levyarvostelu: Alice Cooper - Dirty Diamonds Viitattu 9.10.2022. * Soundi: Alice Cooper: Dirty Diamonds Viitattu 9.10.2022. == Lähteet == Luokka:Vuoden 2005 albumit Luokka:Alice Cooperin albumit
Koolaus

thumb|Vaakakoolausta Utajärven kirkon korjaustöissä: takaseinässä ulkoverhouksen kiinnittämistä varten ja sivuseinässä tuulensuojalevyä varten. Koolaus on rakennuksessa seinän, katon tai lattian pintarakenteen kantava ja kiinnittävä rakenneosa. Tyypillisesti koolaus on harva runkoon kiinnitetty puulaudoitus, jossa lautojen väliin jätetään määrämitat. Koolaus voi olla tehty myös muista materiaaleista, esimerkiksi teräksisten julkisivukasettien alla käytetään teräsprofiileista tehtyä koolausta. Koolaus ei ole kantava rungon osa, vaan pintarakenteen alusta. Koolauksen avulla rakenteeseen saadaan lisää vahvuutta, sekä tilaa esimerkiksi ilmarakoa tai johdotuksia varten. Esimerkiksi julkisivuverhouksen tai saunan seinän puuverhouksen alla koolaus varmistaa ilman kierron rungon ja pintaverhouksen välissä. Koolauksella voidaan myös suoristaa ja tasoittaa vino tai epätasainen pohja esimerkiksi peruskorjauksen yhteydessä. Joissakin rakenteissa koolaus toimii rungon jäykisteenä. Koolaus merkitään esimerkiksi `20x125 k600`, tarkoittaen että 20x125 mm lautoja kiinnitetään keskeltä keskelle mitattuna 600 mm määrävälein. 600 mm on yleinen koolausväli, sillä se on rakentamisessa käytettävän moduulimitan kerrannainen ja sen vuoksi yhtenevä rakennustuotteiden valmistusleveyksien kanssa. Luokka:Täydentävät rakennusosat Luokka:Rakennustyö Luokka:Seulonnan keskeiset artikkelit
Adirondackvuoret

pienoiskuva|Näkymä Adirondackvuorille Adirondackvuoret () on vuoristo New Yorkin osavaltion pohjoisosissa Yhdysvalloissa.Visit Adirondack Se on maantieteellisesti näennäisesti Appalakkien jatke, mutta geologisesti se liittyy pikemminkin Laurentideihin Kanadassa. Vuoristossa on suuri luonnonsuojelualue, Adirondack State Park. Adirondackin tunnetuin talviurheilukeskus on Lake Placid, jossa on pidetty talviolympialaiset kaksi kertaa, vuosina 1932 ja 1980. Toisin kuin Appalakit, Adirondack ei muodosta yhtenäistä harjannetta, vaan koostuu erillisistä huipuista, joita on kaikkiaan yli sata, korkeudeltaan 370 –1 600 metriä. Korkein niistä on Mount Marcy, 1 628 metriä.Adirondack Mountains marvellous in fall Todornto Sun Alueen intiaaniheimot, algonkinit ja mohawkit, pitivät Adirondackia metsästysmaanaan, mutta eivät pystyttäneet alueelle pysyvää asutusta. == Lähteet == == Aiheesta muualla == Luokka:New Yorkin vuoristot Luokka:Seulonnan keskeiset artikkelit
Renki

Renki on tilallisen maanviljelijän apumies. Koneistuneessa maataloudessa rengit eli maataloustyöntekijät ovat harvinaisia, mutta perinteisessä tilanpidossa entisaikoina he olivat hyvinkin tavallisia. Erityisesti maatalouksissa, joissa ei ole koneita, mutta tuotanto on selvästi yli omavarantarpeen, rengit olivat varsin välttämättömiä. Heidän lisäkseen tilat työllistivät lukuisia torppareita, jotka tekivät päivätöitä sekä mäkitupalaisia, jotka luontaistuotteina tai rahana maksettua palkkaa vastaan tekivät talon töitä. Palvelusväki palkattiin kerran vuodessa tavallisesti syyskuun ensimmäisenä tai toisena sunnuntaina järjestetyillä pestuumarkkinoilla, joita pidettiin suurimmissa kirkonkylissä ja kaupungeissa. Työ alkoi seuraavan marraskuun alkupuolella ja kesti vuoden siitä eteenpäin. Osan palkasta saattoi jo saada etukäteen niin sanottuna pestuurahana. Rahan lisäksi renkien palkkaan kuuluivat ns. parseelit : villakankainen puku, 2 paria saappaita, 2 paria villasukkia, 2 paitaa ja 2 paria alushousuja. Pestuumarkkinoiden jälkeen rengit ja piiat olivat vielä entisessä palveluspaikassaan marraskuun alkuun saakka. Heille maksettiin palkka 1. marraskuuta ja sen jälkeen alkoi 1-2 viikon mittainen vapaa- eli kissaviikko. Kissaviikon ajalle palvelijat saivat vielä ruoan entisestä palvelustalostaan. Kissaviikot päättyivät tansseihin ja sen jälkeen alkoi palvelusvuosi uudessa paikassa. Tavallisesti renki asui talon mailla ja he olivat talon ruoassa ja vaatteessa eli ylöspidossa. Renki saattoi olla kausirenki eli hänet palkattiin vain esimerkiksi heinänteon tai viljankorjuun ajaksi. Renkien naispuolisia vastineita olivat piiat. Lähes aina kun piika ja renki avioituivat, he muuttivat pois talon ruoasta ja muusta ylöspidosta ja menivät joko torppareiksi, lampuodeiksi tai mäkitupalaisiksi. Kuitenkin maaseudulla on useita esimerkkejä, jotka kertovat myös säästeliään ja uurastavan rengin sosiaalisesta noususta. Hän saattoi naida talon tyttären tai leskiemännän, tai hän saattoi omilla säästöillään ostaa talonpoikaisen talon. Yhteiskunnissa, joista rengit ovat kadonneet, renki on saanut halventavan määräysvallattoman henkilön merkityksen. Lisäksi renki esiintyy useissa sananlaskuissa palvelijan synonyymina, esimerkiksi Tuli on hyvä renki mutta huono isäntä. Renki on nykyisin lempinimi muun muassa taksinkuljettajalle, joka ei itse ole taksiauton omistaja eli isäntä. Eräs tunnettu fiktiivinen renki on Hella Wuolijoen ja Bertolt Brechtin yhdessä kirjoittaman näytelmän Herra Puntila ja hänen renkinsä Matti toisen pääosan esittäjä Matti. ==Katso myös== *Piika *Torppari *Mäkitupalainen *Lampuoti == Lähteet == * Pestuumarkkinat ja kissaviikko * Reino Rauanheimo : Pestimarkkinat, Kansan kuvalehti, 15.09.1933, nro 38, s. 18, Kansalliskirjaston digitaaliset aineistot == Aiheesta muualla == * Dagmar Parmas : Pestuumarkkinat Lahdessa, Helsingin Sanomat, 30.09.1934, nro 263, s. 34, Kansalliskirjaston digitaaliset aineistot Luokka:Maatalousammatit Luokka:Suomen asutus- ja yhteiskuntahistoria Luokka:Maatalouden historia
Algonkin-kielet

Algonkin-kielet on suuri Pohjois-Amerikan alkuperäiskansojen kieliryhmä. Se kattaa suurimman osan algilaisen kielikunnan kielistä (kielikunnan muut kuin algonkin-kielet ovat wiyot ja yurok). Algonkin-kielten puhujia on itärannikolta Kalliovuorille asti. Kaikkien algonkin-kielten edeltäjä, kantakieli, josta kaikki ne polveutuvat, oli kanta-algonkin, jota puhuttiin ainakin 3 000 vuotta sitten. Tieteilijät eivät kuitenkaan ole saavuttaneet yksimielisyyttä siitä, missä tätä kieltä puhuttiin. Algonkin-kielelle on tunnusomaista monimutkainen polysynteettinen morfologia ja mutkikas verbijärjestelmä. Monet ilmaisut, joista englannin kielessä käytetään useita sanoja, voidaan sanoa yhdellä "sanalla". Esimerkiksi menomineen enae:ni:hae:w, "korkeammat voimat kuulevat häntä" tai tasankojen creen kāstāhikoyahk "se pelottaa meitä". == Kielet == Ryhmään kuuluvat kielet voidaan jakaa karkeasti kolmeen ryhmään: tasankojen algonkin-kieliin, keskiosien algonkin-kieliin ja itäisiin algonkin-kieliin. Nämä jakautuvat edelleen kieliin ja murteisiin. Goddard (1996) ja Mithun (1999) jaottelevat nämä 27 kieleen, SIL Internationalin luokituksessa on 42 algonkin-kieltä. Tässä jaossa on lueteltu kielet Goddardin ja Mithun mukaan. Monet kielistä ovat kuolleita. === Tasankojen kielet === #arapaho #mustajalka #cheyenne === Keskiosien kielet === #cree #fox #menominee (eli menomimi) #miami-illinois, joskus jaettu kahdeksi kieleksi #odžibwa #potawatomi #shawnee === Itäiset kielet === #itäiset abenaki-kielet #läntiset abenaki-kielet #etchemin (kielen olemassaolosta ei varmuutta) http://www.native-languages.org/lostalg.htm #lenape eli delawaren kieli #loup A (epävarma, luultavasti nipmuckien kieli) http://www.native- languages.org/lostalg.htm #loup B (epävarma) http://www.native- languages.org/lostalg.htm #mahican #maliseet #massachusett #micmac #mohegan- pequot #nanticoke #narragansett #pamlico #powhatan #quiripi-naugatuck- unquachog #shinnecock (epävarma) Vain itäiset kielet ovat todellinen geneettinen alaryhmä. Tasankojen ja keskiosien kielet ovat ainoastaan alueellisia ryhmiä. Tämä tarkoittaa esimerkiksi sitä, että mustajalka ei ole lähempää sukua cheyennelle kuin se on vaikkapa menomineelle. Viime aikoina tosin Paul Proulx on esittänyt toisenlaisiakin näkemyksiä. Hänen mukaansa keskiosien algonkin-kielet (joihin kuuluvat myös tasankojen kielet) ovat geneettinen alaryhmä ja itäinen ryhmä jakautuu useiksi alaryhmiksi. == Katso myös == *Pohjois-Amerikan subarktisen alueen intiaanit == Lähteet == *
The New Yorker

The New Yorker on yhdysvaltalainen viikoittain ilmestyvä aikakauslehti, joka julkaisee reportaaseja, arvosteluja, esseitä, sarjakuvia, runoutta ja kaunokirjallisuutta. Lehteä ilmestyy vuodessa 47 numeroa, joista viisi on kaksoisnumeroita. Vaikka The New Yorkerin arvostelut ja tapahtumaluettelot keskittyvät New Yorkin kulttuurielämään, on sillä laaja levikki myös kaupungin ulkopuolella. Lehden erityispiirteenä 1990-luvulle asti oli, ettei sen jutuissa käytetty lainkaan valokuvia, vaan kuvituksena oli pilapiirroksia. Lehden perusti toimittaja Harold Ross yhdessä vaimonsa Jane Grantin kanssa tarkoituksenaan luoda älykäs ja huumoripitoinen aikakauslehti. Sen ensimmäinen numero ilmestyi 21. helmikuuta 1925. == Toimittajia ja kirjoittajia == * Woody Allen – koomikko * Hannah Arendt – toimittaja * Truman Capote – kirjailija * Rachel Carson – kirjailija ja ympäristöaktivisti * Robert Crumb – sarjakuvataiteilija * Roald Dahl – kirjailija * Maša Gessen – toimittaja ja kirjailija * Steve Martin – koomikko * David Mazzucchelli – kuvittaja, sarjakuvataiteilija * Françoise Mouly, kansien toimittaja * Alice Munro – kirjailija * Haruki Murakami – kirjailija * Vladimir Nabokov – kaunokirjailija * Alastair Reid – runoilija, kääntäjä ja esseisti * Philip Roth – kirjailija * J. D. Salinger – kirjailija * Susan Sontag – kirjailija ja esseisti * Art Spiegelman – sarjakuvataiteilija ja kuvittaja * James Thurber – kirjailija ja pilapiirtäjä * Adrian Tomine – sarjakuvataiteilija ja kuvittaja ==Päätoimittajia== * Harold Ross (1925–1951) * William Shawn (1951–1987) * Robert Gottlieb (1987–1992) * Tina Brown (1992–1998) * David Remnick (1998–) ==Lähteet== ==Aiheesta muualla== * Lehden kotisivut. Luokka:Kulttuurilehdet Luokka:Yhdysvaltalaiset aikakauslehdet
Hirax

Hirax on thrash metal -yhtye Kalifornian Orange Countysta. Se aloitti toimintansa vuonna 1984 yhtyeen laulajan Katon W. De Penan johdolla. ==Diskografia== ===Studioalbumit=== * Raging Violence — 1985 * Hate, Fear And Power — 1986 * The New Age Of Terror — 2004 * El Rostro de la Muerte — 2009 * Immortal Legacy — 2014 ===EP:t=== * El Diablo Negro — 2000 * Barrage Of Noise — 2001 * Assassins of War — 2006 * Chaos and Brutality — 2007 ===7":t=== * Angelican Scrape Attic — 1985 * Blasted In Bangkok — 1987 * Split 7” w/ Spazz — 1997 ===Demot=== * Demo 1984 — 1984 * Demo Rehearsal 1 — 1985 * Demo Rehearsal 2 — 1985 * Blasted In Bangkok — 1987 ===DVD:t=== * Thrash ‘Til Death – 2005 * Thrash and Destroy – 2008 * True Thrash Fest – 2010 Luokka:Yhdysvaltalaiset thrash metal -yhtyeet
Samoa Tulaʻi

Sāmoa Tula‘i, tai O Le Fuʻa o Le Saʻolotoga o Sāmoa (, ), on Samoan kansallislaulu, joka ylistää maan lippua. Laulun on säveltänyt ja sanoittanut Sauni Iiga Kuresa. Samoa otti kansallislaulun käyttöön itsenäistyttyään Uudesta-Seelannista vuonna 1962. Laulu esitettiin ensimmäisen kerran jo vuonna 1948. ==Samoankielinen versio== : Samoa, tulaʻi ma sisi ia lau fuʻa, lou pale lea; : Samoa, tulaʻi ma sisi ia lau fuʻa, lou palelea; : Vaai i na fetu o loo ua agiagia ai; : Le faailoga lea o Iesu namaliu ai mo Samoa Oi! : Samoa e, uu mau lau pule ia faavavau. : ʻAua e te fefe, o le Atua lo ta faʻa vae : O lota Saʻo lotoga, : Samoa, tulaʻi, ia agiagia lau : Fuʻa lou pale lea. ==Englanninkielinen versio== :Samoa, arise and raise your banner that is your crown! :Oh! see and behold the stars on the waving banner! :They are a sign that Samoa is able to lead. :Oh! Samoa, hold fast :Your freedom for ever! :Do not be afraid; as you are founded on God; :Our treasured precious liberty. :Samoa, arise and wave :Your banner that is your crown! ==Lähteet== ==Aiheesta muualla== * Kuuntele Samoan kansallislaulu Banner of Freedom, The Luokka:Oseanian kansallislaulut Luokka:Samoan kansallissymbolit